**Daearyddiaeth yn y Newyddion Rhifyn 9**

**Poblogaeth ac ymfudo : astudiaethau achos yn 2011**

**Cynlluniau gwers/Nodiadau athrawon Cyfnod Allweddol 3**

Trosolwg o’r adnodd

Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.

Mae geiriau allweddol, gyda’u diffiniadau, wedi’u lliwddangos o fewn yr adnodd.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.

**Prif Thema**

Dyma’r prif gysylltiadau â’r Cwricwlwm Cenedlaethol:-

Bydd y gweithgareddau’n rhoi cyfleoedd i ddysgwyr:

* Ddefnyddio TGCh i ymgyfarwyddo â digwyddiadau a gwybodaeth ddaearyddol gyfredol a pherthnasol
* Datblygu gwybodaeth a barn wybodus ar amryw o faterion a phroblemau daearyddol cyfredol a’r atebion sy’n cael eu hawgrymu i’w datrys
* Datblygu sgiliau ymchwilio yn ymwneud â materion cyfredol
* Gweithio’n annibynnol ac ar y cyd

**Prif Thema, gweithgaredd 1 a 2 – Tirwedd ffisegol a thwristiaeth yng Nghymru**

CA 3

Range -

Pobl a’r Blaned: patrymau poblogaeth, newid a mudiant

Sgiliau

Eglurwch yr achos ac effaith o brosesau ffisegol a dynol a sut mae’r prosesau hynny yn cydberthyn.

e.e. achos, canlyniadau ac effaith ymfudo.

Eglurwch sut a pham y mae rhai lleoedd ac amgylcheddau yn newid gan ganfod y tueddiadau a goblygiadau hynny yn y dyfodol, e.e. twf poblogaeth

**Prif erthygl:**

|  |  |  |
| --- | --- | --- |
| **Nod:** Diweddaru’r astudiaeth achos am yr ymfudo economaidd o Mexico i UDA, sy’n cael ei ddefnyddio’n aml. | | |
| **Amcanion:**  Mae llawer o ysgolion a llyfrau dosbarth wedi canolbwyntio ar yr astudiaeth achos hon ers CA3 hyd at Lefel Uwch ac yn aml fe’i defnyddir gan fyfyrwyr mewn arholiadau.  Fodd bynnag, mae’r adnoddau a’r gweithgareddau dosbarth yn sicr o fod wedi gweld dyddiau gwell, a bydd sawl athro yn gweld diweddariad yn un defnyddiol yn ogystal â gweithgareddau ychwanegol er mwyn rhoi’r hyn sydd nawr yn ddeunydd dysgu hanes yn eu cyd-destun. | | |
| **Math o weithgaredd:**  Mae’r adnodd ar ffurf cyflwyniad rhyngweithiol, wedi’i ddylunio i gysylltu adnoddau sy’n bodoli eisoes a/neu wybodaeth gyda’r newyddion diweddaraf o’r achos hwn o ymfudo. | **Awgrym amser:**  Mae’r amser sydd ei angen i ddefnyddio’r adnodd hwn yn gallu amrywio yn dibynnu ar allu’r disgybl. Gellir defnyddio gwers hanner awr os dymuna’r athro ddefnyddio’r cyfleoedd i ddatblygu deialog strwythuredig am sut y gallai amgylchiadau fod wedi newid a sut y gallen nhw newid mwy yn y dyfodol. |  |
| **Cyflwyniad i’r wers:**  Gellir mynd ati i wneud y gweithgaredd drwy ddefnyddio gwybodaeth a dealltwriaeth sydd gan y disgyblion eisoes am astudiaethau o ymfudo neu fel darlun o’r newid yn y berthynas rhwng gwledydd sy’n profi gwahanol gyfnodau a chyfraddau datblygiad. | | |
| **Cyfle am weithgareddau pellach**  Ymateb i wybodaeth yn chwarae rôl, unai’n ysgrifenedig neu ar lafar. Gallai hyn weithio’n dda wrth ganfod newidiadau ym mlaenoriaethau a dewisiadau ymfudwyr go iawn a rhai potensial. | | |

**Erthygl gysylltiedig 1:** Daearyddiaeth 2011, Newyn yn Horn Affrica

|  |  |  |
| --- | --- | --- |
| **Nod:**  Mae’r trychineb dynol ac amgylcheddol sy’n digwydd yng ngogledd ddwyrain Affrica wedi bod yn eitem newyddion bwysig ac yn ganolbwynt i apêl sefydliadau cymorth drwy gydol haf 2011.  Mae’r newyddion a’r asiantaethau cymorth yn darparu ychydig o ffeithiau daearyddol am leoliadau, achosion ac effeithiau’r newyn. Dyluniwyd yr adnodd i ddarparu cyd-destun daearyddol i’r ffeithiau ac i newyn yn gyffredinol, yn enwedig newyn yn Horn Affrica. | | |
| **Amcanion:** Codi ymwybyddiaeth ddaearyddol o berygl, cyfredol a phwysig mewn astudiaeth achos am ymfudo a chymorth dyngarol. | | |
| **Sgiliau:**  Datblygu gwybodaeth ddofn am yr achosion a nodweddion materion daearyddol o bwys. | | |
|  | **Awgrym amser: 30 munud** |  |
| **Crynodeb o’r wers -** cyflwyniad i’r pwnc yw sgrin 1. Mae sgrin 2 yn cynnwys cwis am Affrica sydd wedi’i ddylunio i gael y dysgwyr i ganolbwyntio ar yr ardal a’r pwnc. Mae’r drydedd sgrin yn ystyried achos ac effeithiau newydd a gellir ei ddefnyddio fel fframwaith ar gyfer ymchwilio a dadansoddi’r astudiaethau achos am newyn. Ar y bedwaredd sgrin ceir cyflwyniad o rai o’r ffeithiau canolog i’r newyn presennol yn Horn Affrica. | | |
| **Cyfle am weithgareddau**  Mae’r adnodd yn gyflwyniad da iawn i unrhyw waith ymestynnol ar yr argyfwng yn Horn Affrica. Gallai defnyddio adroddiadau newyddion fod yn ffordd dda o ddilyn defnyddio’r adnodd ei hun. Gweithiwch ar ymateb addas i’r angen dyngarol ac efallai syniadau codi arian. | | |

**Erthygl gysylltiedig 2:**  Newid ym mhoblogaeth y DU – Tuedd annisgwyl!

|  |  |  |
| --- | --- | --- |
| **Nod:**  **Dangos bod demograffeg y DU yn cynnwys rhai amrywiadau diweddar o’i gymharu â’r hyn ragfynegwyd mewn tueddiadau ac i gyflwyno rhesymau posibl.** | | |
| **Amcanion:**  I fynd a dysgwyr tu draw i’r model DTM a chyflwyno nodweddion unigryw’r newid yn nemograffeg y DU. | | |
|  | | |
| **Math o weithgaredd:**  **Cyflwyno gwybodaeth** | **Awgrym amser:**  **Rhwng 15 munud ac 1 awr yn dibynnu ar lefel manylder a hyd y drafodaeth i ddilyn** |  |
| **Cyflwyniad i’r wers:**  Gellir dechrau’r wers hon drwy gael y dosbarth i gydnabod tueddiadau o ran newid ym mhoblogaeth gwlad. Byddai hyn yn arwain at y ffaith bod poblogaeth y DU yn gwyro oddi wrth y duedd ddisgwyliedig.  Mae’r wybodaeth ar y sgriniau sy’n dilyn ar ffurf gosodiad ar ôl gosodiad, gall pob un ysgogi trafodaeth drylwyr a, achos ac effaith pob gosodiad. | | |
| **Cyfle am weithgaredd 1:**  **Dydy’r gweithgaredd ddim yn ceisio ystyried manteision a phroblemau y byddai’r tueddiadau’n gallu ei gael ar y gwledydd. Gallai’r agwedd yma ffurfio dadl ddiddorol yn y dosbarth yn enwedig pan fydd dysgwyr yn cydnabod eu bod nhw’n rhan o’r tueddiadau ac yn gorfod byw gyda’r canlyniadau.** | | |